Itt kutat a bogaras professzor
Sopron–USA - G. Keith Douce (59) amerikai professzor a Nyugat-magyarországi Egyetemen tölt fél évet, hogy kutassa az USA ökoszisztémájára veszélyt jelenthetõ rovarokat, bogarakat. Nyolcvan országban zajlik ilyen program.
A Rotary Club International támogatásával Sopronba érkezett G. Keith Douce, az amerikai Georgia Egyetem professzora, aki fél évig a Nyugat-magyarországi Egyetem Erdõmérnöki Karán folytat kutatói és oktatómunkát. Mint mondta, az amerikai egyetem és a Nyugat-magyarországi Egyetem között két éve alakult ki közös együttmûködés, ez is indokolta, hogy szakmai útjának magyar állomása Sopron legyen. Tevékenységérõl kifejtette: olyan nemzetközi program egyik irányítója, amelynek célja az Egyesült Államokban nem õshonos rovarok, bogarak feltérképezése, tulajdonságainak leírása. Mindez annak érdekében történik, hogy az ilyen élõlények esetleges tengerentúli felbukkanása és elszaporodása, netán inváziója idején kellõ mennyiségû információ álljon rendelkezésre. E rovarok, bogarak fényképe és leírása – részben magyarul is – megtalálható a www.bugwood.org honlapon. Nyolcvan országból eddig több mint 70 ezer képbõl, leírásból áll az adatbázis. A téma iránti érdeklõdésre jellemzõ, hogy a honlapon csak az elmúlt esztendõben 140 millió keresést regisztráltak a világ legkülönbözõbb országaiból. A kapcsolódó weboldalakon jelenleg nyolcszáz kép van magyarországi egyedekrõl. Olyan fajokról van szó, amelyek az észak-amerikai ökoszisztémára veszélyt jelenthetnek. Ilyen például egy díszbogárfaj és a gyapjaslepke. G. Keith Douce e kollekció bõvítésére törekszik.
Az amerikai professzor a soproni egyetemen három kurzust is tart az erdõmérnöki kar angolul tudó hallgatóinak. A „Szaktanácsadás és továbbképzés az erdészeti szektorban Észak-Amerikában", az „Erdõvédelmi problémák az USA-ban" és az „Inváziós biológia" címû, kreditpontokat érõ képzéseken negyven erdészhallgató vesz részt.
soproni hírek Sopron